CELEX: 32016R0441
Language: fi
Date: 2016-03-23 00:00:00
Title: Komission asetus (EU) 2016/441, annettu 23 päivänä maaliskuuta 2016, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse stevioliglykosidien (E 960) käytöstä makeutusaineena sinapissa (ETA:n kannalta merkityksellinen teksti)

24.3.2016   
            
            
               FI
            
            
               Euroopan unionin virallinen lehti
            
            
               L 78/47
            
         KOMISSION ASETUS (EU) 2016/441,
   annettu 23 päivänä maaliskuuta 2016,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse stevioliglykosidien (E 960) käytöstä makeutusaineena sinapissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
         
               (3)
            
            
               Stevioliglykosidien (E 960) käytöstä sinapin makeutusaineena toimitettiin hakemus 23 päivänä tammikuuta 2015. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (4)
            
            
               Stevioliglykosidit ovat energiaa sisältämättömiä maultaan makeita ainesosia, joita voidaan käyttää sakkaroosin korvaamiseen sinapissa, jolloin sinapin säilyvyysaika pitenee ja mikrobiologinen säilyvyys paranee (sokeripitoisuuden pienentäminen estää käymisen, jossa sokeri toimii substraattina) ja tuotteelta edellytettävät aistinvaraiset ominaisuudet säilyvät. Jos stevioliglykosidien käyttö sinapissa sallitaan, tuotevalikoimaa voidaan laajentaa tuotteella, jossa on eri makeutusainetta kuin tähän mennessä ja jonka maku on hieman erilainen.
            
         
               (5)
            
            
               Euroopan elintarviketurvallisuusviranomainen, jäljempänä ’elintarviketurvallisuus-viranomainen’, arvioi Stevia rebaudiana Bertoni -kasvin lehdistä uutettujen stevioliglykosidien turvallisuutta makeutusaineena ja antoi lausuntonsa 14 päivänä huhtikuuta 2010 (3). Elintarviketurvallisuusviranomainen vahvisti stevioliglykosidien hyväksyttävän päiväsaannin (ADI), joka on stevioliekvivalentteina ilmoitettuna 4 mg painokiloa kohti päivässä.
            
         
               (6)
            
            
               Tämän makeutusaineen salliminen sinapissa tasolla 120 mg/kg (stevioliekvivalentteina) lisäisi lisäaineen E 960 saantia seuraavissa rajoissa: 0–0,133 prosenttia ADI-arvosta keskikulutuksen tapauksessa ja 0–1,143 prosenttia ADI-arvosta suurkulutuksen tapauksessa. Tätä pidetään kuluttajan kannalta vähäpätöisenä lisäaltistuksena, joka ei aiheuta turvallisuusriskiä.
            
         
               (7)
            
            
               Asetuksen (EY) N:o 1331/2008 3 artiklan 2 kohdan mukaan komissio pyytää elintarviketurvallisuusviranomaiselta lausunnon ennen asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamista ajan tasalle, paitsi kun kyseisellä ajan tasalle saattamisella ei todennäköisesti ole vaikutusta ihmisten terveyteen. Koska stevioliglykosidien (E 960) käytön hyväksyminen sinapin makeutusaineena merkitsee edellä tarkoitetun luettelon sellaista ajan tasalle saattamista, jolla ei todennäköisesti ole vaikutusta ihmisten terveyteen, elintarviketurvallisuusviranomaiselta ei ole tarpeen pyytää lausuntoa.
            
         
               (8)
            
            
               Sen vuoksi on aiheellista hyväksyä stevioliglykosidien (E 960) käyttö sinappiin (elintarvikkeiden alaryhmä 12.4) lisättävänä makeutusaineena enimmäismäärän ollessa 120 mg/kg.
            
         
               (9)
            
            
               Sen vuoksi asetuksen (EY) N:o 1333/2008 liitettä II olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
   
      (3)  EFSA Journal 2010; 8(4):1537.
   
      LIITE
      Muutetaan asetuksen (EY) N:o 1333/2008 liitteessä II oleva E osa seuraavasti:
      
                  1)
               
               
                  Lisätään elintarvikkeiden alaryhmään 12.4 Sinappi kohdan E 959 jälkeen kohta seuraavasti:
                  
                               
                           
                           
                              ”E 960
                           
                           
                              Stevioliglykosidit
                           
                           
                              120
                           
                           
                              (60)”
                           
                           
                               
                           
                        
            
                  2)
               
               
                  Lisätään alaviite seuraavasti:
                  
                              ”(60):
                           
                           
                              Stevioliekvivalentteina ilmoitettuna.”